
MORBI  NOMINA. 

Dysenteria  (a  verbis  graecis  diig  et  ro  ^rrsQOV^. 

Syn.  Germ.  Ruhr,  rothe  Ruhr 
Belg.  Leop.  Roodeloop. 

Dan.  Blodgang,  Blodsot 

Angi.  Dysentery.  Bloody  flux 

Gall.  Dysenterie,  Flux  de  sang 

Ital.  Fiusso,  Pondi.  Mol  si  pondi  Cacasangue 

MORBI  SYMPTOMATA  ET  DECURSUS. 

Dysenteria  est  affectio  intestinorum  modo  spastica,  modo 
catarrhalis - rheumatica  praecipuo  partis  inferioris,  quae 
cum  doloribus  vehementibus,  crebriore,  difficili,  maxime 
autem  frustaneo  tenesmo  et  eductione  materiae  mucosae 
sanguineae  aut  etiam  puriformis,  nec  non  cum  febri  va- 
rii generis  conjuncta  est.  Inter  varias  causas  dysente- 
riam efficientes  constitutio  epidemica  primum  locum  ob- 
tinet, qua  de  causa  eam  maxima  ex  parte  epidemicam 
observamus.  Plerumque  sub  finem  aestatis  dysenteria 
vera  nobis  obvenit,  pergitque  per  autumnum,  quum  aer 
non  raris  temperaturae  mutationibus  expositus  sit;  qua 

de  causa  etiam  rusticos  hoc  tempore  dysenteria  affectos 
invenimus ; haec  etiam  causa  esse  videtur,  qua  in  regioni- 
bus zonae  torridae,  ubi  illae  mutationes  crebriores  aut 
subito  occurrunt,  qiiam  saepissime  observatur.  Quum 
autem  aliis  quoque  anni  temporibus  frigus  calorque  sae- 
pius mutentur,  miasma  quoddam  adsit,  necesse  est.  Per- 
frictiones praecipue  inferioris  corporis  partis  et  transpi- 
rationera  turbatam  praecipue  dysenteriam  sporadicam 
efficere  constat.  Exhalationes  paludosae  aliaeque  aeris 
corruptiones  neo  non  aqua  putrida  ad  causas  numeran- 
dae sunt,  quae,  etsi  eam  non  gignere  videntur,  attamen 
graviorem  reddunt ; praesertim  cum  aliae  causae  cum  illis 
concurrunt.  Quapropter  in  nosocomiis  et  castris  humi- 
dis,  regionibus  paludosis  arcibus  obsessis  ideo  grassatur, 
etsi  momentum  non  adsit  causale.  Abusus  pomorum 
quoque  alia  causa  dysenteriae  habebatur. 

Quamvis  dici  non  possit,  his  causis  dysenteriam 
effici,  tamen  negare  non  possumus  ad  dysenteriam  in- 
gressuram facilius  eo  disponi,  quod  tractus  intestinalis 
vehementi  ac  iniucundo  modo  irritatur,  irritabilitate  ejus 
hac  ratione  aucta  ad  gignendam  dysenteriam  incitatur. 
Causam  dysenteriae  in  solo  pomorum  abusu  quaerere 
nefas  est,  quia  temporibus,  quibus  nulla  pomorum  species 
aderat,  observata  est,  quare  alii  medici,  in  pomis  et  fru-' 
ctibus  robigine  corruptis  causam,  ex  qua  dysenteria  evol- 
vatur, vane  opinabantur.  Ex  vino  novo  acidulo,  legumi- 
nibus, insectorum  aculeo  depravatis  et  carne  animalium., 
aegrotorum  orta  esse  videbatur. 

i. 

Bilis  acris,  prae  aliis  ^iimi  temporibus,  aestate  illam 
formandam  iioii  parum  adjuvat,  et  certe  valet  multum, 
quod  attinet  indolem  et  complicationes,  licet  causam  pri- 
mariam eam  aestimare  permittatur.  Denique  arthritis  et 
[rheumatismus  chronicus,  retrogressa  exanthemata  vel  ul- 
cera cito  rejecta,  haemorrhoides  suppressae,  menostasia, 
ilochiorum  suppressio  et  alii  stimuli  tractum  intestinorum 
sympathico  modo  afficientes  dysenteriam  sporadicam  pro- 
creare vel  conformationem  sustinere  possunt.  Nihilomi- 
nus causas,  quas  modo  nominavimus,  tantum  diarrhoeas 
, perficere,  analogiam  cum  dysenteria  praebentes,  dici  pot- 
est, quae  ideo  diarrhoeae  dysenteroides  nominari  possunt. 

Non  minus,  quam  aliorum  morborum  epidemicorum 
dysenteriae  aetiologia  est  incerta;  id  quidem  certum  est, 
si  causa  praedisponens  epidemica  aut  endemica  exculta 
sit,  tum  momenta  causalia  externa  saepe  minima,  exempli 
causa  perfrictiones,  diaetae  neglectio,  animi  affectiones  et 
alia,  dysenteriam  perficere  valere,  imo  interdum  momen- 
tum causale  inveniri  non  potuisse. 

Num  dysenteria  per  infectionem  propagari  possit, 
i necne  sententiae  discrepant. 

Pempertoii  contagionem  negat;  (libro  suo  p.  79). 
Auctores  alii  ei  non  assentiuntur,  sed  in  epidemiis  ve- 
' hementibus  ac  malignis  infectionem  locum  obtinere  posse  cre- 
' dunt.  Vehiculum  contagii  sudor  atque  materia  per  alvum 
deposita  habetur,  sed  ex  observationibus  medicorum 
! propagationem  ventos  tum  temporis  regnantes  sequi  et 
secundum  situm  regioiuim  specialem  ad  singularia  oppida 

et  urbium  vias  cursum  dirigere,  prodiit,  quare  certum 
est,  venenum  qnoddam  animale  non  solum  contactu  pro- 
pagari, sed  etiam  aere  pestiferis  effluviis  referto. 

Dysenteria  nec  ulli  aetati  nec  sexui  parcit,  viros, 
mulieres,  infantes,  adultos  atque  senes  inVadit,  imo  lactan- 
tes non  sunt  tuti,  quin  ea  corripiantur.  Debiles  non  mi- 
nus dysenteriae  expositos  quam  viros  robustos  esse,  ex- 
perientia docet.  Quaestio,  iium  dysenteria  compluries 
invadat  homines,  asserenda  est,  nam  exempla,  homines 
bis  aut  quater  dysenteria  affectos  esse,  nota  sunt. 

De  causa  pr*oxima  dysenteriae  variae  definitiones, 

* quae  rei  plus  miiius  lucis  adferunt,  exstant.  Ex  phaeno- 
menis atque  decursa  morbi  causam  proximam  membra- 
nae mucosae  recti  ac  coli  inflammationem  aut  aliam  ir- 
ritationem harum  partium  inflammatoriam  esse  prodit, 
quacum  affectio  spastica  conjuncta  est. 

Secretio  alvi  morbosa  verisimiliter  ab  inflammatione 
pendet,  modo  aucta  modo  attenuata,  ita  quidem,  uti  se- 
cretio mucosa  aliis  in  inflammationibus  catarrhalibus , ita 
,ut  mucus  qualitatem  serosam  vel  lymphaticam  ostendat, 
et  tunc  dysenteria  alba  vocatur;  modo  autem  magis 
etiam  depravata,  ut  muci  loco  sanguis  verus  per  alvum 
secernatur,  et  tunc  dysenteriam  rubram,  cruen- 
tam nominamus.  Ut  in  aliis  inflammationibus  interdiun  i 
secretio  omnino  cessat,  sic  etiam  in  vehementissimo  hu- 
jus morbi  gradu  per  alvum  nil  educitur,  et  tunc  dysen- 
teria sicca  dicitur. 

Interdum  repente  hominem  invadit,  saepe  pro<^omi 

anteeunt.  Signa  sunt:  frigus  cum  calore  fugaci  alternans, 
horripilatio,  lassitudo,  pigritia,  somnus  inquietus,  pulsus 
parvus,  spasticus,  inaequalis;  lingua  obtecta  sicca,  sitis 
adaucta,  appetitus  ciborum  nullus,  nausea  et  vomitus,  fla 
tulentia,  dolores  abdominis  secantes:  obstructio  alvi,  non 
raro  autem  profluvium.  Initium  morbi  cum  febri  con- 
junctum est;  febris  catarrhali  vel  rheumaticae  similis  m 
terdum  quoque  symptomata  febris  gastricae  ostendit. 
Saepe  febris  fere  inobservabilis  est,  sub  vesperem  tantum 
aucta,  calor  et  anxietas  adcedit.  Irritabilitas  intestinorum 
adeo  aucta,  ut  pressio  manu  sive  digito  in  alvum  facta 
dolores  provocet,  substantiae  sive  fluidae  sive  solidae 
consumtao  statiin  intestina  ad  spasmos  dolorificos  et  ad 
alvi  excretionem  irritant. 

Stabilissimum  symptoma  tenesmus  est,  quod  parem 
gradum  cum  morbo  tenet,  et  per  longius  tempus  rema- 
net, quam  alia  symptomata.  Systema  uropoeticuiu  te- 
nesmo quasi  occupatur,  inde  plerumque  dysuria  oritur. 
Morbus,  quum  maxime  vehemens  est,  superioribusque  in 
partibus  intestinorum  locum  habet,  signa  enteritidis  cum 
meteorismo  existunt. 

Crebra  desedendi  cupiditas  omnes  vexat,  nihilomi- 
nus excretae  n^ateriae  multo  pauciores  sunt,  et  eo  rario- 
res fiunt,  quo  diutius  dolores  durant  ac  quo  magis  am- 
plificantur. Excrementa  mucosa  vel  aquosa  serosa,  lym- 
phatica inveniuntur,  quibus  odor  peculiaris  est,  saepis- 
sime striae  quoque  sanguineae  admixtae  sunt,  paulatim 
excrementa  cruentiora  fiunt,  modo  sanguis  purus  est, 

haemorrhagia  in  statu  inflammationis  vehementi  aegrotum 
levare  videtur. 

Quo  proprior  vigor  morbi,  quo  malignior  ejus  in- 
doles, eo  pejor  adspectus  odorque  excrementi,  odorem 
fere  cadaverosum  spargit.  Nonnunquam  excrementa  mem- 
branosa vel  globosa,  quantitate  autem  parva  inveniuntur, 
saepe  pus  his  admixtum  invenimus.  Organis  respirationis 
non  parcitur,  tussis  rauca,  sicca  ostendit,  superiores  in- 
testinorum partes  ab  inflammatione  correptas  esse,  et  ae- 
groto ■ majus  periculum  instare.  In  morbi  incremento 
dolores  vehementissimi,  tenesmus  atque  alvi  depositiones 
frequentissimae,  quibus  insomnia  sequitur,  vires  plane  ex- 
hauriunt Pulsus  debilior  fit,  parvus,  spasticus,  irregula- 
rior;  vomitus  vehemens  adcedit;  fluida  biliosa,  acida  ma- 
lum adspectum  habent;  stranguria  augetur,  pharyngis 
quoque  strangulatio  et  ejusmodi  spasmi  adveniunt;  extre- 
mitates refrigescunt,  sudores  frigidi,  nonnunquam  petechiae 
atque  aphthae  erumpunt. 

Singultus,  subsultus  tendinum,  et  non  raro  syncope  , 
non  desunt. 

Pulsus  filiformis,  vix  tactu  percipi  potest.  Aegrotus 
in  delirio  murmurante  vel  in  stupore  comatoso  jacet; 
facies  fit  hippocratica  nec  mors  longe  abest. 

Si  morbus  in  exitum  faustum  pergit,  dolores  demi- 
nuuntur, excrementa  rariora,  majori  consistentia,  faecibus 
similia  fiunt  et  sensim  colorem  naturalem  recuperant;  su- 
dor calidus  apparet,  urina,  in  qua  antea  nubecula  erat, 
copiosior  absque  dolore  mittitur ; colorem  magis  saturatum 

panim  turbiciiim  praebens.  Pulsus  mollior  plenior  ma- 
jorem vim  accepit,  appetitus  ciborum  redit,  ac  morbus 
modo  per  lysin  modo  per  crisin  sudoris  urinaeque  in 
reconvalescentiam  migrat.  ' 

Sed  si  reconvalescentia  non  subsequitur,  dysenteria 
in  varios  morbos  transire  potest,  aut  metastases  deponere, 
praecipue  si  male  tractata  est  vel  si  medicamina  adstrin- 
.gentia  nimis  mature  adhibita  sunt.  Morbi  locales  oriun- 
tur, exempli  causa  . haemorrhoides  coecae,  inclinatio  ad 
ani  prolapsum,  concoctio  debilitata,  diarrhoea  chronica, 

! lienteria,  fluxus  coeliacus  nec  non  obstructiones,  Non- 
nunquam  dysenteria  vehemens  debilitatem  universalem, 
phthisin,  hydropem  aut  morbos  hepatis  chronicos  adfert. 
'Secundum  Richteri  obseryationes  angina  catarrhalis, 
tussis  catarrhalis  simplex,  pustulae  scabiosae  acutae  ac 
chronicae,  ulcera  intestinorum  vel  aliarum  partium,  saepe 
abscessus  parotidum  aut  glandularum  inguinalium  haud 

iraro  dysenteriae  sequelae  sunt.  Morbi  universales  sy- 

; 

‘Sternatis  nervorum,  paralyses,  apoplexia,  imo  amaurosis 
’ nasci  possunt.  ^ 

Decursus  dysenteriae,  si  est  acuta,  inter  septimum 
et  vigesimum  diem  perficitur,  sin  autem  lenis  est,  etiam 
prius  debellari  potest.  Saepius  autem  in  morbos  chro- 
' nicos  transit. 


SECTIO  CADAVERUM. 

Eorum,  qui  mortem  ex  leviore  gradu  morbi  obierunt, 
intestina,  rectum  praecipue  finemque  coli  inflammatione 


14 


erysipelatosa , ad  tenuia  interdum  proserpente,  correpta 
deprehendimus;  tunicas  eorum  tumidas  atque  telam  cel- 
lulosam innumera  percurrunt  vasa,  sanguine  plus  minus' 
alienato  turgescentia,  eaeque  partes  non  raro  obductae 
cernuntur  fluido  quodam  lacteo  exsudato,  caseosae  quo- 
que consistentiae,  quo  fit,  ut  et  inter  se  et  cum  aliis  imi 
ventris  visceribus  conglutinentur.  In  eorum,  qui  diem 
supremum  ex  maligna  dysenteriae  specie  obierunt,  inte- 
stinis alia  loca  gangraenosa,  destructa,  alia  exulcerata,  alia 
adhuc  inflammata,  facies  eorum  interna  rubris,  griseis, 
nigris  maculis  aspersa,  aphthis  et  pustulis,  velut  variolis 
ortis,  obsita  et  vasis  sanguiferis  pertexta,  ulcera  gangrae- 
nosa mesenterii  depascentia  ac  glandulae  tumidae  indu- 
ratae sunt  repertae. 

Tunica  villosa  colorem  coeruleum  ostendebat,  porro 
suppuratio  glandularum  Brunneri  et  Pejeri  ac  desor- 
ganisatio  omenti.  Pringle  totum  anum  sphacelo  corre- 
ptum invenit,  nonuunquam  etiam  colon,  Cleghorn  inte- 
stina quoque  tenuia. 

Mollitie,  tumore  et  induratione  deformatum  inveni- 
• mus  lienem,  pancreas,  hepar,  in  quo  vesica  fellea  inter- 
dum integra,  fluidum  quandoque  continuit  spissum,  satu- 
rato aut  pallido  tinctum  colore.  Abdomen  tumidum  ple-- 
ruinque,  ineuntis  affert  putredinis  vestigia. 

t \ I V*  s 

SPECIES  MORBI. 

Quum  dysenteriam  generaliter  descripsi,  nunc  ad>* 
species  notas  me  converturus  sum. 

I.  Gradum  infimnin  tenet  et  e\  minimis  causis  ori- 
,ur  diarrhoea  dysenterioides,  plerumque  homines  regnanto 
’!onstitutione  epidemica  invadit.  Mucosae  oxcretiones  non 
am  frequentes  in  ea  educuntur,  febris  vix  adest.  Paucis 
liebus  cura  recta  adhibita  in  sanitatem  redit,  sin  autem 
'legligitur,  in  dysenteriam  veram  transit. 

II.  Dysenteria  simplex  cum  sensationibus  injucuu- 
lis  ventriculi  atque  abdominis,  frigore  et  horripilationibus, 
lassitudine  atque  'dolore  periodico  in  regione  umbilicali 
ncipit,  haec  sunt  prodromi  excretionum  alvi,  quibus  ini- 
io  materia  faeculenta  deponitur.  Faeces  attamen  in  ex- 
rementis  paulatim  diminuuntur,  donec  dolore  vehementi 
t saepissime  redeunte,  sensatione  ustionis  et  tenesmo  ani 
lihil  aliud,  nisi  fluidum  educitur,  cui  interdum  sanguis 
jurus  admixtus  est,  quodque  odorem  peculiarem  spargit. 
Cxcretiones  alvi  omni  hora  quadrante  fiunt;  nonnunquam 
arunculae  in  fluido  natantes  inveniuntnrj  et  in  infantibu.s 
■rolapsus  ani  interdum  nobis  obvenit.  Febris  modo  le- 
is modo  vehementior  se  ostendit,  interdiu  remissiones 
t noctu  exacerbationes  exhibet. 

III.  Dysenteria  rheumatica  cum  symptomatibus  rheu-  * • 
latico - catarrhalibus  conjuncta,  annis  humidis,  in  quibus 
dnstitutio  epidemica  regnat,  saepissime  occurrit.  Dolo- 
es  in  extremitatibus  in  nucha  et  dorso  in  auribus  deu- 
ibusque  non  desunt.  Tussis  saepissime  comes  linjiis 
peciei  est.  Celeberrimi  autores  St  oli  et  Richter 
anc  speciem  rheumatismum  intestini  recti  verum  esso 
rediderunt. 

Sedimentum  latericium  urinae,  salivatio,  nec  non 
diarrhoea  aquoso-mucosa  nomiunquam  crisin  instituerunt. 

IV.  Alia  est  dysenteria  mucosa  pituitosa,  saburalis 
ac  verminosa,  ubi  febris  pituitosa  aut  vermes  intestinales 
morbum  comitantur,  symptomata  propria  fere  nulla  osten- 
dit. Causa  occassionalis  plerumque  constitutio  epidemica 
regnans,  saepe  saburra  et  vermes  snnt. 

V.  Dysenteria  biliosa  plerumque  initio  autumni 
epidemica  regnat  in  hominibus,  qui  a'd  morbos  biliosos 
inclinant.  Eandem  sporadicam  quoque  observamus.  Pro- 
dromi hujus  speciei  sordes  biliosae  sunt,  quae  in  aliis 
morbis  quoque  obveniunt;  neque  tamen  indolem  biliosam 
morbo  imprimunt.  Febris  saepe  comitans  facile  cognosci 
potest,  semper  remittens  est,  et  symptomata  sunt  gustus 
amarus,  nausea  continua,  vomitus  biliosus.  Urina  parca 
citrina,  sedimentum  flammeum  deponens  emittitur,  excre- 
menta interdum  bilis  mera  sunt.  Neglecta  ad  dysente- 
riam inflammatoriam  et  malignam  transire  solet. 

VI.  Si  magnus  gradus  inflammationis  adest,  dysen- 
teria inflammatoria  nominatur,  et  ad  talem  gradum  per- 
venit , in  ' quo  in  maximis  doloribus  alvi  nil  excernitur, 
et  mox  omnia  symptomata  enteritidis  «conveniunt.  Ho- 
mines robustos  sanguinolentos,  qui  congestiones  ad  ab- 
domen habent,  saepissime  aggreditur,  tantummodo  autem 

» \ 

in  epidemiis,  et  tum  jam  initio  morbi  indolem  inflam- 
matoriam observamus.  Ex  dysenteria  biliosa  et  rheumatica 
oriri  potest,  si  curis  noii  consentaneis  tractantur.  Dolores 

cehejnentissimos  continuos  uno  loco  alvi  fixos  secum 
iert  Creberrima  sedendi  cupiditas  conjuncta  cum  vehe- 
iientissimo  tenesmo  aegrotum  vexat,  qui  tamen  fere  niliU 
eecemit.  Meteorismus,  aphthae,  singultus,  rigor  extremi- 
utum,  collapsus  virium,  magna  anxietas,  convulsiones,, 
uam  syncope  et  torpore  alternantes  oriuntur,  et  subito 
iiiribus  exhaustis  dolores  evanescunt.  Odor  foetidissimus 
xt  o^re,  asthma,  ex  ano  repentes  vermes  internum  spha- 
eilum  pronuntiant,  et  morbus  interdum  post  quinque 
o)ras  in  mortem  transit. 

VII.  Si  dysenteria  indolem  nervosam  habet,  ner- 
D)sa,  putrida,  etiam  maligna  nominatur.  In  castris,  no- 
5>comiis  et  carceribus,  alioque  simili  confluxu  aegrotorum 
plurime  haec  species  observatur,  et  tunc  aestatibus  humi- 
ts  homines  debiles  cachecticos  invadit,  vires  corporis 
•Meriter  depravat,  quapropter  magnas  clades  facit,  prae- 
ppue  ubi  rationes  aegroti  non  maximam  munditiem  et 
iiuservationem  aeris  recentis  concedunt.  Facies  alienata, 
ilJsus  debilis  irregularis,  urina  pallida  aquosa,  artuum 
Jppidatio,  spasmi,  conscientia  depravata,  deliria,  lingua 
5(x;a,  vox  rauca,  similiaque  symptomata  animadvertuntur. 

Tenesmus  aegrotum  fere  semper  vexat,  excrementa 
wiguine  dissoluto  mixta  frequenter  excernuntur,  et  ma- 
nnum odorem  spargunt.  Vires  celeriter  prostratae  sunt, 
mcope  cum  singultu  alternat.  Sphacelus  ‘internus  sae- 

vitam  aufert.  Si  exitus  faustior  evenit,  symptomata 
"rvosa  putrida  inflammatoria  deminuuntur.  Febris  re- 
Utit  et  sudor  calidus  aegrotum  occupat,  excrementa  non 

Um  frequentia  sunt,  appetitus  ciborum  redit,  et  racouTA- 
lescentia  nonnunquam  septimo  vel  nono  die  intrat, 

VIII.  Ex  speciebus  nominatis,  si  neglectae  aut 
male  tractatae  sunt,  singula  symptomata  remanent,  et  tunc 
dysenteria  chronica  nominatur,  Indurationes  mucosae 
intestinorum  tunicae  aut  stricturas  et  ulcera  adesse,  cre- 
dere licet. 

DIAGNOSIS. 

Diagnosis  dysenteriae  plerumque  sine  difficultate  et 
errore  constitui  potest.  Diarrhoeam  dyseuteroidem  saepe 
quidem  a dysenteria  vera  discernere  difficulter  possumu^ 
nam  symptomata  nonnullis  casibus  non  sufficiunt;  atta-^ 
men  momenta  causalia,  constitutio  epidemica  et  indivi- 
dualis  nobis  lucem  dare  possunt.  Diarrhoea  plerumque 
tenesmo  caret,  tormina  et  febris  desiderantur,  excrementa 
faeculenta  sunt.  Diarrhoea  dysenteroides  destituitur  fe- 
bri, dolores  sunt  modici,  excretiones  rariores  et  mucosae. 

Morbus  niger  (melaena)  homines  melancholicos, 
diathesi  scorbutica  laborantes  et  aetate  provectiores  ag- 
greditur, et  magnum  discrimen  a dysenteria  habet,  qui* 
materies  sanguini  corrupto  similis^  nigricans,  tenax,  aut 
sordes  acidae,  non  'solum  alvo  sed  vomitu,  saepe  emit- 
tuntur. ■ Lienteria  morbus  digestionis  est,  in  quo  motus  i 
peristalticus  adauctus  est,  sedes  rariores  sunt,  et  ingesta  I 
cruda  sine -sanguine  ejiciuntur,  aegrotus  attamen  non  fe-  , 
bricitat  Fluxus  coeliacus  haud  frequens,  semper  spora- 
dicus  homines  cachecticos  et  dyscraticos  infestat.  Inter- 

idum  quid6m  fluxus  coeliacus  aegros  trahit^  , sed  alios  sub- 
ande praecipitat.  Saepius  hio  morbus  absque  causa  ma- 
nifesta desiisse  videtur;  sed  leviori  ex  vitio  jam  deiiuo 
“f^evertitur,  ac  tandem,  maxime  in  senibus,  in  tabem,  ana- 
tsarca,  ipsamque  in  mortem  ruit. 

In  fluxu  hepatico  excrementa  seroso -cruenta  et 
uquae,  in  qua  carnes  nuper  -mactatae  demersae,  ablotae 
'uuissent,  similia  oculis  nostris  sese  ofFerunt,  Tei  materia 
-aaniosa,  ichorosa,  cruenta,  carnea,  bili  interdum  remixta, 
rractu  temporis  vero  crassa  et  atra,  per  alvum  excernitur. 

Fluxus  haemorrhoidalis  periodos  servat,  febri  caret, 
Diolimina  praemittit,  sanguis  faeces  dejectas  sequitur. 

Non  tam  ardua  choleram  a dysenteria  distinguendi 
tes  est.  Vomitus  quidem  et  istius  in  principio,  sed  mi- 
! us  constans,  minusque  Violentus,  quam  in  illa,  sub  finem 
tarior  occurrit.  Frequentior  longe  saepiusque  epidemica 
l ysenteria  est,  ac  seriorem  in  autumnum  extenditur.  Co- 
iiiosiores  in  hac,  etsi  tenesmus  in  cholera  ubique  non 
kesit,  deponuntur  fluidissimae  materiae.  FebrUis,  si  non 
<olum  pulsum  respicimus,  dysenteria  ubique  morbus  est; 
na  cholera,  sub  insigni  indole  pulsuum,  tantis  sub  nixibus, 
rngustiis,  frequentia  excrementorum  febris  tamen  exulat, 
<t  vomitu  alvique  fluxu  ad  artis  praecepta  sedatis,  mox 
Idacida  sanguinis  circulatio  redditur,  ac  turbae,  quae  fe- 
brem mentiebantur,  disparent.  Promptissime,  nisi  recta 
■■«liWta  methodo,  cholera  exstinguit  hominem,  et,  quasi 
Itrem  inversum,  contentis  privat  liquidis:  etsi  vero  dy- 

senteriae  quoque  cito  lethalis  habeantur  exempla;  tardioi 
tamen  plerumque  ex  ista  est  interitus. 


PROGNOSIS. 

Prognosis  hoc  in  morbo > momenta,  tum  ex  aegroti 
praegressa  conditione,  febris  morbum  inchoantis  ex  indole, 
tum  ex  cognito  gradatim  epidemicae  constitutionis  cha- 
ractere,  ac  tandem  ex  serie  et  successione  symptomatum, 
eruenda  sunt. 

Dysenteria  fere  semper  periculosa  est,  namque  mor- 
bus est  gravis  et  exitus  malus  non  'raro  evenit.  Pericu- 
lum in  dysenteria  simplici  et  rheumatica  non  tantum  est, 
si  jam  initio  cura  consentanea  tractantur.  Dysenteria 
cum  inflammatione  intestinorum  vehementi  conjuncta  sem- 
per mala;  quanto  inflammatio,  tanto  periculum  augetur;, 
nam  gangraena  metuenda  est,  si  vomitus,  singultus  et  do- 
lores vehementissimi , si  abdomen  leviter  tangitur,  vel 
meteorismus  et  alia  symptomata  inflammationem  magnam 
indicantia  exoriuntur,  aut  si  clariora  ejus  symptomata 
adsunt,  e.  g.  pulsus  parvus,  cutis  frigida,  sudor  viscidus, 
tunc  mors  haud  dubie  iutrabit.  Dysenteria  nervosa,  pu- 
trida omnium  est  periculosissima,  quapropter  maligna 
quoque  nominata.  Symptomata,  quae  maximum  periculum 
indicant,  jam  ex  morbi  descriptione  prodeunt.  Quod  at- 
tinet ad  colorem  excrementorum,  num  sit  albus  an  cruen- 
tus, discrimen  magnum  in  prognosi  uon  adest,  excremento-  j 
rum  qualitas,  ni  totam  aegroti  constitutionem  contempleris, 
nil  facit  ad  rem.  Epidemiae  aestate  vel  autumno  regnan- 

ds  pejores  sunt,  quam  quae  hieme  et  vere  observantur, 
1 climate  frigidiore  lenior,  quam  in  calidiore. 

Dysenteria  epidemica  periculosior,  sporadica.  Aetas 
imuior,  provecta  nimis,  pubertatis  instans  periodus,  gra^ 
liditas,  puerperium,  corporis  habitus  debilis,  valetudinarius, 
iLisillanimitas , dysenteriae  pericula  augent.  Complicatio 
im  peripneumouia  est  pessima,  eodem  modo  vermes 
testinales.  Est,  ubi  prima  dysenteriae  epidemicae  in- 
isio  quamplurimis  sub  fine  vero  paucis,  lethalis  sit. 
werso  prorsus  ordine  haec  res  interdum  evenit;  vel  et 
edio  regnantis  morbi  tempore  major  erit  hominum  ja- 
ura.  Molimina  critica,  morbum  levantia,  bona 5 e con- 
ario, si  morbus  idem  remanet,  mala. 

Symptomata  bona  sunt:  sudor  calidus  universalis,  in 
.0  cutis  mollis,  tractabilis  et  vaporosa  fit;  sedimentum 
inae  copiosum,  si  urina  facile  emittitur;  fluxiones  alvi 
riores , copiosiores , stercoreae  cum  flatibus  conjunctae, 
imores  glandularum,  extremitatum  aut  pedum  erysipelas, 
od  in  superationem  transit,  in  dysenteria  typhum  ner- 
sum  praebente  interdum  crisiii  instituunt.  Signa  exi- 
; mali  sunt:  si  medicaminibus,  quibus  normaliter  vomitum 
iequi  studemus,  diarrhoea  efficitur,  si  ejectiones  alvi 
n desinunt,  si  jam  initio  vomitus  vehemens  aegrotum 
n levans  intrat,  aut  si  vomitus  quidem  sero,  sed  vehe- 
mtissimus  se  ostendit,  et  ex  irritamentis  minimis  redit, 
lorque  augetur;  si  anus  tam  irritabilis  est,  ut  clysma 
plicari  non  possit;  si  excreta  odorem  malignum  spar- 
ut,  item,  si  absque  dolore,  imo  aegroto  inscio  educun- 

tuf.  Uriua  maleolens,  pharyngis  paralysis,  tumor  manuum 
oedematosus  semper  mala  signa  haberi  possunt.  Recidi- 
vas dysenteria  facillime  facit,  si  causa  occasionalis  ab 
aegrotis  non  vitatur,  aut  medicamina  nimis  mature  repo- 
nuntur. Quo  facto  morbi  secundarii  facile  sequuntur, 
quae  saepissime  pejores,  quam  dysenteriae  sunt. 

CURA. 

I 

Li  tam  diversis  causis,  quae  dysenteriam  inducunt 
et  morbi  ipsius  indole  erui  satis  potest,  non  unam  huic 
malo  medendi  methodum  esse  opponendam. 

Cum  dysenteria  sit  morbus  periculosus  et  universa- 
lis, magni  momenti  est,  omnes  causas,  quae  ipsam  gignunt 
removere.  Qua  do  causa,  si  epidemia  regnat,  sanos  nor 
solum  tales  causas  vitare  necesse  est,  sed  etiam  qui  jatc 
prima  symptomata  observant,  diaeta  consentanea  pericu- 
lum adhuc  avertere  possunt.  Atmosphaerae  mutationibus, 
calori  magno,  humido  et  frigori  se  exponere  non  debent, 
sed  semper  eandem  transpirationem  cutis  leniter  elicere 
ac  diu  in  ea  perseverare  fas  est.  Prophylactica  medica- 
mina non  existunt,  rarissime  prophylaxin  purgantia  per- 
ficere possunt,  quia  intestina  magis  irritant,  et  eo  ple- 
rumque nocent.  Diarrhoea  dysenteroides  iion  difficilis 
' est  ad  coercendum,  attamen  si  negligitur  facillime  in  dy- 
senteriam transit , optime  calore  et  diaeta  consentanea 
domari  potest,  tum  demum  opium  atque  diaphoretica  lenia 
sufficiunt.  Opium  quidem  simplicissimum  et  optimum 
medicamen  est,  attamen  in  omni  dysenteria,  quoque  tempore 

ac  omni  morbi  stadio  locum  habere  non  potest.  Sunt 
epidemiae,  quae  opio  solo  curandae  sint,  ao  multi  aegroti 
morbum  non  diu  sustinerent,  ni  opio  levarentur.  Tum 
quoque  in  morbi  stadio  vehementissime  sensorium  fere 
minime  opio  afficitur,  sed  abdomen  solum  totum  effectum 
arripere  videtur.  Dysenteria  simplex  quoque  medicami- 
nibus sedativis,  opio,  oleis  ac  mucilaginosis  cedit,  aut  sal- 
tem emulsio  spuria  cum  guttis  aliquot  tincturae  opii  sim- 
plicis vel  laudani  velociter  fert  auxilium.  Si  morbus  jam 
altiorem  gradum  obtinet,,  doses  parvae  ipecacuanhae, 
pulvis  Doveri  ad  gr.  X.  quatiior  per  diem,  et'clysmata 
ex  amylo  cum  opio  adhibenda  sunt.  Quo  magis  sympto- 
mata spastica  praedominantur,  eo  magis  cura  sedens  lo- 
cum habet,  (^uae  usu  ciborum  mucosorum,  calidorum,  e. 
g.  decocti  orizae,  hordei,  avenae  excorticatae,  salep,  al- 
thaeae aut  solutionis  gummi  mimosi  juvari  debet.  Dysen- 
teria rheumatica  medicamina  antirheumatica,  id  est  dia- 
phoresin  elicientia  atque  dolores  locales  mitigantia,  po- 
stulat. Potiones  tepidae  cum  spiritu  Mindereri,  vinum 
antimonii  cum  tinctura  opii  non  raro  morbum  tollere 
valent.  Si  sordes  gastricae  sursum  turgescunt,  initio 
morbi  emeticum  ex  ipecaciianha  convenit.  Tartarus  sti- 
biatus  in  refracta  dosi  diaphoresin  optime  sustinere  so- 
let. Si  .symptomata  rheumatica  veheraentiora  sunt,  opium 
cum  mercurio  vel  cum  antimonii  praeparatis  conjungi 
potest.  Maxime  valent  ad  cutem  derivantia.  Sinapismi 
ad  pedes  pluries  iterati  atque  vesicantia  non  parum  ju- 
vant. Quum  dolores  evanuerunt,  ac  febris  non  amplius 

adest,  tunc  adstringentia  diarrhoeam  atonicam  remanentem 
exstinguant 

In  dysenteria  biliosa,  saburrali,  sordium  biliosarum 
suburraeque  eliminatio  et  hepatis  irritabilitatis  morbosae 
mitigatio  omnem  medici  animadversionem  in  se  conver- 
tunt. Si  turgent  sursum,  intelliget  quisque,  quanti  mo- 
menti quantaeque  utilitatis  in  hac  specie  sit  emeticum, 
sin  autem  deorsum  turgent,  per  laxantia  expellere  debe- 
mus, e.  g,  pulpa  tamarindorum , manna,  cremor  tartari, 
calomelas  hic  locum  obtinent.  Dysenteria  inflammatoria 
statim  postulat  methodum  antiphlogisticam,  quae  inflam- 
mationi respondet.  Initio  morbi  venaesectiones  pro  tem- 
pore iterentur  atque  hirudines  abdomini  applicentur..  In- 
terne laxantia,  quia  sunt  antiphlogistica,  partim  quia  sor- 
des educunt,  adhibenda  sunt.  Quem  in  finem  pulpam 
tamarindorum  aut  mannam,  serius  atque  caute  salia  pro- 
pinamus, atque  ex  salibus  tantummodo  illa,  quae  minime 
irritant.  Externe  fomentationes  abdominis  ex  aqua  te- 
pida aut  propter  majorem  consistentiam  ex  seminibus 
lini,  balnea  vaporea  atque  semicupia  tepida,  (si  aegrotus 
lectum  relinquere  potest)  utilissima  sunt.  Dum  inflam- 
matio adest,  opium  dari  nesesse  est,  rejecta  autem  ea  vel 
saltem  moderata,  mercurio  conjungamus,  et  quidem  hac 
forma : t 

fjt  Calomelanis  gr.  i 

Ext.  op.  aquosi  gr.  quadrant. 

Gummi  arabici 
Sach.  albi  gr.  V 

M.  f.  p.  dent.  tal.  dos.  N.  vni  r 

D.  S.  omni  bihor.  pulv.  sum. 

Et  si  residua  inflammationis  evanuerint,  opium  pu- 

•um  iu  substantia  aut  in  solutione  gummi  arabici  solutum 

/ 

)orrigamus. 

Si  sensibilitas  intestinorum  non  valde  aucta  est, 
'ftiam  opium  sulphuri  aurato  antimonii  vel  camphorae  ad- 
nixtum  optime  convenit. 

Cura  nunc  sequens  ea  ceterarum  dysenteriae  spe- 
merum  est,  attamen  ad  adstringentia  ac  tonica  non  tam 
/elo  citer  transeundum  ^est,  quia  induratio  intestinorum, 
jbstructio  alvi  chronica  et  aliae  inflammationis  sequelae 
3xoriri  possunt.  Si  dysenteria  in  grangraenam  transire 
ninatur,  locum  idoneum  habent  styptica,  e.  g.  acid.  mu- 
riaticum, alumen  crudum: 

^ Alum.  crud.  drachmas  duas 
‘ Aq.  destillatae  uncias  quatuor 
S.  ad  clysma. 

Interne  si  diarrhoea  non  desinit: 

« , 

rj}  Extr.  nuc.  vomic.  spir.  gr.  viv 
Opii  puri  gr.  ii 
Extr.  cascarillae  quant,  .s.  ut 
fiant,  pii.  N.  XVI. 

S.  Per  diem  quatuor  pii.  sum. 

In  dysenteria  putrida  an  symptomata  inflammationis 
adsint  necne  videndum  est,  quae  per  fomentationes 
abdominis,  potiones  mucosas  ac  medicamina  ex  hydrargyro 
vel  antimonio,  aut  etiam  si  morbus  ab  initio  ad  statum 
putridum  propendeat,  per  acida  tollenda  sunt. 

Quibus  peractis  ad  irritantia,  roborantia  et  antise- 
ptica  progredimur,  quae  jam  prhis  illis  conjungere  licet. 

Si  autem  sordes  desunt,  omnia  -evacuantia  tam  eme- 
tica quam  purgantia  vitanda  sunt,  et  statim  ad  antea  no- 
minata nos  convertere  debemus.  Ex  praestantissimis  me- 
dicamentis amica  primum  locum  obtinet,  etsi  china,  cala- 
mus aromaticus,  acida  mineralia,  camphora  et  vinum  vi- 
tuperanda non  sunt.  In  epidemiis  interdum  ex  adstrin- 
gentibus  puris  maximum  lucratum  est,  quod  praesertim 
de  tormentilla  dicitur.  His  medicamentis  tincturam  opii 

I 

aut  opium  purum  conjungimus,  non  autem  eodem  tem- 
pore porrigimus.  Hoc  stadio  quoque,  si  sensibilitas  per- 
mittit, clysmata  adstringentia,  aromatica  et  antiseptica  ad- 
hibere possumus.  Si  status  transit  in  meliorem,  ad  to- 
nica  amara  pura  nos  convertimus.  Quum  dysenteria  non 
putridam  sed  nervosam  indolem  obtinet,  statim  opium 
cum  Valeriana,  camphora,  moscho  porrigimus,  clysmata 
etiaba  mucilaginosa , frictiones'  anodynae,  balnea  tepida, 
et  alia  morbis  nervosis  idonea  praescribenda  sunt.  Quum 
inflammatio  typhosa  intestinorum  perdurat,  mercurius 
cum  camphora  et  opio  hanc  debellare  debet. 

Auxilio  adlato,  ad  tonica  amara,  ad  ohinam,  casca- 

'illam  transimus  et  curam  per  simarubam,  quassiam,  tor- 
luentillam  ac  ferrum  concludimus. 

Haec  medicamenta  non  aliter  autem  ac  si  debilitas 
sola  adhuc  remanet  adhibenda  sunt. 

Si  longum  in  tempus  dysenteria  trahitur,  chronica 
nominatur.  Si  causa  in  disproportione  motionum  inte- 
stinorum peristalticorum  haeret,  rheum  dosi  parva  por- 
rectum hanc  removet.  Sin  autem  inflammatio  chronica 
vel  induratio  est  causa,  praeparata  mercurii  et  antimonii 
maxime  valent.  Si  affectiones  ner>^sae  ac  spasticae 
hanc  efficiunt,  opium,  Valerianam,  castoreum,  flores  zinci, 
camphoram  porrigere  debemus,  si  ulcera  intestinorum 
adsunt,  lichen,  islandicus,  foeniculum  aquaticum  indicata 
sunt.  Plurimum  autem  facit  diaeta,  quae  ventiiculum 
non  onerat;  alimenta  facilia  concoctu,  lac,  decoctum  sa- 
ilep  vel  orizae  porrigenda  sunt.  Alimenta  salina  facile 
r recidivam  efficiunt.  , 

Saepe  attamen  cura  finita  longum  per  tempus  debr- 
i litas  intestinorum  remanet,  quam  phthisis  et  hydrops  fa- 
1 cillime  sequuntur  et  quae  medicaminibus  tonicis  tractanda 
lest.  Ad  recidivas  praecavendas  aer  frigidus,  commuta- 
I tiones  temperaturae,  alimenta  inutilia  nec  non  affectiones 
I animi,  praesertim  ira  et  indignatio,  vitari  debent. 


Higo  Carolus  Maria  Bernardus  Pross 
liatus  sum  Monasterii  Gnestplialorum  a.  mdcccxiv. 
patre  optimo  Joseplio,  et  matre  carissima  EI i- 
sabetha,  e gente  Wegehausen,  quibus  ad- 
huc  viventibus  gaudeo.  Fidem  confiteor  catho- 
licam. Primis  literarum  elementis  domi  imbutus, 
Gymnasium,  quod  ibi  Cei.  Nadermann  dire- 
ctore floret,  per  quinque  annos  frequentavi. 

Deinde  adii  institutum  medico-cliirurgicum, 
in  eadem  urbe  t.  t.  directore  Beat.  Bodde  flo- 
rens et  per  quinque  semestria  has  audivi  prae- 
lectiones : anatomiam  generalem  et  specialem  Cei. 
Tourtual  et  Cei.  Riefenstahl,  etiam  cada- 
vera rite  secandi  artem  me  docuerunt 5 botam- 


teu  et  zoologiarn  Cei.  Becks,  physicen  Rev. 
loling,  chemiam  9 materiam  medicam  ^ diaete- 

licen  EI.  B o d d e,  pathologiam  ac  therapiam  tam 
generalem  quam  specialem  EI.  Busch,  chirur- 
giam tam  generalem  quam  specialem  EI.  Clat- 
en,  physiologiam  Cei.  Heindorf.  Praeterea 
une  per  annum  sub  auspiciis  doctissimi  Ru- 
olph  in  undecima  equitum  cohorte  chirurgi 
ulitaris  voluntarii  munus  obii.  Examine  quod 

icunt  abiturienitium  superato  > ad  celeberrimam 

terarum  universitatem  Fridericam  Guilelmam 
Ihenanam  me  contuli.  Apud  decanum  specta- 
ilem  facultatis  medicae  EI.  Ennemoser  no- 
len  professus,  a rectore  EI.  Preitag  civium 
cademicorum  numero  adseriptos  sum.  Scholas 
)sas,  quibus  duo  per  semestria  interfui,  jam  af- 
eram:  EI.  de  Calker  de  logice  et  psycholo- 
ia.  EI.  Wutzer  de  anatomia  chirurgica.  Ce- 
erum  adfui  in  exercitationibus  clinicis  medicis 
t chirurgicis  EI.  Nasse  et  EI.  Wutzer.  Bonna 
felicta,  tempore  autumnali  anni  mdcccxxxvi  Be- 
blinum  me  contuli  et  ab  EI.  Heffter,  t.  t.  re- 


ctore  magnifico,  inter  cives  aeademicos  re*ceptus, 
a decano  maxime  spectabili  IU.  Wagner  me- 
dicinae studiosis  adscriptus  sum.  Per  semestria 
tria  hisce  interfui  lectionibus:.  Cei.  Kluge  de 
arte  obstetricia.  IU.  Wagner  de  medicina  fo- 
rensi, Gei.  Troschel  de  chirurgia  speciali. 
Praeterea  interfui  exercitationibus  clinicis  medi- 
cis Cei.  Wolff  et  Cei.  Truestedt,  chii-urgi- 
cis  111.  Rust  et  Cei.  Dieffeiibach,  ophthal- 
miatricis  IU.  J u e n g k e n,  obstetriciis  Cei.  Kluge. 

Quibus  omnibus  viris  maxime  de  me  meri- 
tis gratias  ago  quam  possum  maximas. 

t * 

Jam  tentaminibus,  tam  philosopliico  quam 
medico,  et  examine  rigoroso  coram  gratioso  Medi- 
corum ordine  superatis,  spero  fore,  ut  disserta- 
tione et  thesibus  defensis,  summi  in  medicina  et 
chirurgia  honores  in  me  conferantur. 


..  Auatomia,  physiologia  et  pathologia  genera- 
lis sunt  fundamenta  totius  medicinae.  , 

J.  Quo  debilior,  frequentior  atque  mollior  pulsus 
in  pneumonia  est,  eo  majus  est  periculum. 

K Fungus  haematodes  et  fungus  medullaris  es- 
sentialiter inter  se  non  differunt, 
i.  Facinus,'  quod  maniacus  in  lucido  intervallo 
committit,  ipsi  non  ita  imputandum,  ut  sano. 


